## Odluka o posebnim republičkim taksama koje plaćaju pravne i fizičke osobe za isticanje tvrtke i korištenje nekretnina

### NN 55/1990 (21.12.1990.), Odluka o posebnim republičkim taksama koje plaćaju pravne i fizičke osobe za isticanje tvrtke i korištenje nekretnina

# VLADA REPUBLIKE HRVATSKE

Na temelju članka 2. točka 1. Zakona o ovlaštenjima Vlade Republike
Hrvatske da propisuje privremene mjere za zaštitu gospodarskih interesa
Republike ("Narodne novine", broj 52/90) Vlada Republike Hrvatske
donosi

## ODLUKU

### o posebnim republičkim taksama koje plaćaju pravne i fizičke osobe za isticanje tvrtke i korištenje nekretnina

I.

Na isticanje tvrtke za korištenje poslovnog prostora i građevinskog
zemljišta (u vlasništvu, zakupu ili na korištenju - u daljnjem tekstu:
korištenje), te za odmarališta, zgrade ili posebne dijelove zgrada koje
se sezonski ili povremeno koriste za odmor ili oporavak plaća se posebna
Republička taksa (u daljem tekstu: posebna taksa). Posebnu taksu iz stava
1. ove točke plaćaju pravne i fizičke osobe sa sjedištem odnosno prebivalištem
na teritoriju Republike Srbije, ako imaju poslove jedirlice (prodavaonice,
predstavništva, stovarišta, benzinske pumpe, otkupna mjesta i dr.), građevinska
zemljišta, odmarališta, zgrade ili posebne dijelove zgrada koje se sezonski
ili povremeno koriste za odmor ili oporavak na teritoriji RepubIike Hrvatske.

II.

Posebna taksa za isticanie tvrtke plaća se u visini od 90.000 dinara
godišnje.

III.

Posebna taksa za korištenje građevinskog zemljišta u poslovne svrhe
plaća se u visini od 1.200 din. po m kvadratnom godišnje.

IV.

Posebna taksa za korištenje poslovnog prostora plaća se u visini od
1.200 dinara po m2 godišnje. Pod poslovnim prostorom u smislu ove odluke
smatraju se i kuće za odmor, odmarališta i dr. što se koriste u poslovne
svrhe.

V.

Posebna taksa za građevinsko zemljište, ako ga sam građanin koristi,
plaća se u visini od 100 dinara po m2 godišnje. Posebna taksa na zgrade
ili posebne dijelove zgrada koje se sezonski ili povremeno koriste za odmor
ili oporavak, koje koristi sam građanin, plaća se u visini od 300 dinara
po m2 godišnje.

VI.

Posebne takse plaćaju se za godinu dana unaprijed.

VII.

Općinska uprava društvenih prihoda donosi rješenje o visini posebne
takse. Obveznik plaćanja posebne takse dužan je platiti taksu u roku od
15 dana od dana dostave rješenja. U pogledu razreza, naplate, žalbe i dr.
primjenjuju se propisi u neposrednim porezima.

VIII.

Sredstva od posebne takse uplaćuju se na poseban račun, a koristit će
se za obeštećenje narušenih gospodarskih interesa Republike Hrvatske nastalih
uvođenjem posebnih mjera Republike Srbije.

IX.

Bliže upute za provođenje ove odluke donosi Ministarstvo financija.

X.

Plaćanju posebne takse iz točke 5. podliježu i državljani Republike
Srbije koji imaju prebivalište na teritoriji Republike Hrvatske. Plaćanju
posebne takse iz točke 5. ne podliježu državljani Republike Hrvatske sa
prebivalištem na teritoriju Republike Srbije.

XI.

Novčanom kaznom od 300.000 do 450.000 dinara kaznit će se za privredni
prijestup pravna osoba koja ne plati u roku posebnu taksu po svakoj obavezi.
Za radnje iz stavka 1. ove točke kaznit će se i odgovorna osoba u pravnoj
osobi novčanom kaznom od 15.000 do 25.000 dinara.

XII.

Novčanom kaznom od 3.000 do 5.000 dinara kaznit će se za prekršaj pravna
i fizička osoba odnosno građanin koji ne plati u roku posebnu taksu po
svakoj obvezi.

XIII.

Ova odluka stupa na snagu slijedećeg dana nakon objave u "Narodnim
novinama".

Klasa: 412-08/90-01/01

Urbroj : 5030116-90-3

Zagreb. 20. prosinca 1990.

Potpredsjednik

**dr. Franjo Gregurić, v. r.**

Odluka, NN 55/1990-1074